



**COMUNE DE MONTELEONE**

**Provìntzia de Tàtari**

**Deliberatzione de sa Giunta Comunale**

**N° 33 de su 30.07.2020**

|  |
| --- |
| **OGETU : Programma unitàriu de sos interventos subra de su turismu pro s’annu 2020. Inditos operativos pro sa realizatzione de sa manifestatzione “Aria, acque, luoghi, Festival dell’ambiente”.** |

S’annu duamìgia binti, sa die trinta de su mese de Trìulas, in Monteleone, in sa sala de sas Adunàntzias, a sas **18:30**, s’est reunida sa Giunta Comunale.

Fatu s’apellu resurtant:

|  |  |  |
| --- | --- | --- |
| **MASALA ANTONELLO** | **SÌNDIGU** | **P** |
| **SOTGIA DANIELA** | **ASSESSORA** | **P** |
| **GONNELLA SILVIA** | **ASSESSORA** | **P** |
| **MANAI GIOVANNI BATTISTA** | **ASSESSORE** | **P** |

Presentes n. 4 totale ausentes n. 0

Partètzipat a sa setziada su SEGRETÀRIU COMUNALE Giovanni Fois, cun funtziones consultivas, referentes, de assistèntzia e verbalizatzione.

SU SÌNDIGU ANTONELLO MASALA, in sa calidade sua de presidente, averiguadu su nùmeru legale de sos interbènnidos, decrarat aberta sa setziada e invitat sos cumbènnidos a deliberare subra de s’ogetu subra indicadu.

**Programma unitàriu de sos interventos subra de su turismu pro s’annu 2020. Inditos operativos pro sa realizatzione de sa manifestatzione “Aria, acque, luoghi, Festival dell’ambiente”.**

**SA GIUNTA COMUNALE**

**PREMÌTIDU** chi su Comune de Monteleone, sa bidda prus minore de sa Provìntzia de Tàtari, dae annos at adotadu una polìtica rispetosa de sas resursas naturales de su territòriu, valorizende.las in crae culturale, e chierchende solutziones a s’ispopulamentu, pro mèdiu de propostas de progetos sotzializantes e innovativos de turismu ambientale, chi andant puru in diretzione de un’oferta residentziale cunformada a su benèssere e a sa sustenibilidade;

**CUNSIDERADU** chi:

* + - * S’amministratzione comunale cheret realizare unu progetu nou denumenadu “Aria, acque, luoghi, Festival dell’ambiente” (allegadu a sa presente), in ue si cheret ismanniare s’oferta de sa sustenibilidade, progetu pro su cale at retzidu sa cuntzessione de unu contributu dae parte de sa Fondazione di Sardegna pro un’importu paris a € 10.000,00;
      * A in intro de sa programmatzione de sa manifestatzione est intentzione de s’amministratzione torrare a propònnere “l’Acqua e la Roccia” manifestatzione importante isportiva e culturale, chi su comune de Monteleone organizat oramai dae cantos annos, eventu a caràtere internatzionale de richiamu turìsticu mannu meda, in prus de apassionados de sas disciplinas isportivas prevìdidas in calendàriu;

**BIDA** sa L.R. n. 2 de su 04/02/2016, rubricada “Riòrdinu de su sistema de sas autonomias locales in Sardigna” e, in particulare, su capu II, chi cuntenit sa disciplina de sas Uniones de sos Comunes;

**BIDA** sa Delìbera de s’Assemblea de s’Unione n. 08 de su 04/05/2020 chi at comente ogetu: “art. 10 de s’Istatutu: “acollimentu de su trasferimentu de su servìtziu turismu dae parte de sos comunes aderentes a s’Unione, cun definitzione de sos critèrios organizativos e sas disponibilidades finantziàrias”;

**TORRADA A CRAMARE** sa Delìbera de Giunta de s’Unione n. 15 de su 26.06.2020 chi at comente ogetu: “Aprovatzione pianu de partzidura interventos programma subra interventos subra de su turismu”;

**CUNSIDERADU** chi s’Unione at incarrigadu sos comunes sìngulos, pro sa realizatzione de sos interventos prevìdidos in loco, pro cunsighire in mesura efitzente e eficatze s’obietivu de sa valorizatzione turìstica de totu su territòriu;

**ATZERTADU** chi su pianu finantziàriu de sos eventos est de € 20.500,00 de sos cales:

* € 20.000,00 de sa Fondazione di Sardegna;
* € 7.000,00 de s’Unione de sos comunes de su Biddanoa;
* € 3.500,00 Fundos comunales;

**LEADU ATU** de su printzìpiu de sussidiariedade orizontale, reguladu dae s’art. 118 de sa Costitutzione italiana su cale previdit chi “Istadu, Regiones, Provìntzias, Tzitades Metropolitanas e Comunes favoressent s’initziativa autònoma de sos tzitadinos, sìngulos e assotizados, pro s’acumprimentu de atividades de interessu generale, subra de sa base de su printzìpiu de sa sussidiariedade”. Custu printzìpiu suponet chi sas istitutziones diversas depant creare sas cunditziones netzessàrias pro permìtere a sa pessone e a sas agregatziones sotziales de agire a manera lìbera in s’acumprimentu de s’atividade issoro;

**RILEVADU** chi est intentzione de custa Amministratzione dare atuatzione cuncreta a su printìpiu de sussidiariedade orizontale, interessende sos sugetos, chi òperant in su territòriu, interessados a contribuire a sa realizatzione de sas initziativas programmadas dae s’amministratzione comunale, in s’interessu de sa colletividade e sena iscopu de lucru e finalizadas a sa crèschida turìstica e culturale de su territòriu;

**APRETZIADU** chi unas cantas de custos eventos ant a pòdere èssere gestidos a manera dereta mentres àteros s’ant a pòdere atuare pro mèdiu de sugetos, de individuare a pustis de avisu apòsitu, interessados

**CUNSIDERADU** chi dae su cumintzu de s’annu currente 2020 s’est isparghinada, in mesura diversa, in totu sas Natziones de su pianeta nostru, un’emergèntzia sanitària, s’epidemia dae COVID-19, declarada, su 30 ghennàrgiu 2020, dae s’Organizatzione Mondiale de sa Sanidade, de rilevàntzia internatzionale;

**TORRADOS A CRAMARE** pro cussu sos DPCM diversos e sas Ordinàntzias emìtidas dae sa Giunta Regionale e puru, si in casu mai assegnatàrios de benefìtzios, in su dare esecutzione a custas initziativas/progetos, ant a dèvere tènnere contu e pònnere mente a s’òbligu de rispetu de totu sas dispositziones normativas in vigèntzia in matèria de cuntrastu a su Covid-19;

**BIDA** sa versione agiornada “Lìnias ghia pro torrare a abèrrere sas atividades econòmicas e produtivas” de sa Cunferèntzia de sas Regiones e de sas Provìntzias autònomas de su 9 de Làmpadas 2020 e in particulare sas ischedas temàticas chi cuntenent integratziones a sas racumandatziones de distantziamentu sotziale e igiènicu cumportamentales finalizadas a cuntrastare s’isparghidura de SARS-CoV-2 in totu sos cuntestos de vida sotziale e diferentziadas pro tipologias de atividade, cun riferimentu particulare a cussas detadas pro ispetàculos, sagras e fieras;

**APRETZIADU** chi su trasferimentu efetivu de sas resursas dae parte de s’Unione de sos Comunes de su Biddanoa e de sa Fondazione di Sardegna, at a pòdere avènnere ebbia a pustis de rendicontatzione de ispesa dae parte de su Comune a manera relativa a sos eventos diversos chi costituint su programma aprovadu e finantziadu;

**VALUTADU**, pro cussu, chi si faghet netzessàriu providire a s’antìtzipu de càscia cun fundos comunales de sas summas chi serbint, in sos lìmites de € 20.500,00;

**BIDU** su D.Lgs n. 267/2000 e mm.ii.ii.;

**BIDU** su Bilàntziu de Previsione 2020;

**ACHISIDOS** sos parres favorèvoles dados in cunforma a s’art. 49 de su d.lgs. n. 267/2000 e mm.ii.ii.;

Cun votatzione de acordu favorèvole de sos presentes,

**DELÌBERAT**

Sa narrativa premissa faghet parte integrante e sustantziale de s’atu presente ;

**DE INCARRIGARE** su Responsàbile de su Servìtziu Sòtziu Culturale de su Comune de Monteleone pro s’ativatzione de totu cantu netzessàriu pro s’atuatzione de sas manifestatziones 2020 « Aria, acque, luoghi, festivale dell’ambiente » e « l’Acqua e la Roccia».

**DE DARE ATU** chi ant a dèvere èssere interessados sos assòtzios chi òperant in su territòriu comunale, pro collaborare a sa realizatzione de manifestatziones, chi cumprendent una sèrie de initziativas sotziales, culturales, e de ispetàculu, ligadas a sos ritos traditzionales de sos comunes chi faghent parte de su territòriu;

**DE DARE ATU** chi su trasferimentu efetivu de sas resursas dae parte de s’Unione de sos Comunes de su Biddanoa e de sa Fondazione di Sardegna, at a pòdere avènnere ebbia a pustis de rendicontatzione de ispesa dae parte de su Comune a manera relativa a sos eventos diversos chi costituint su programma aprovadu e finantziadu;

**DE AUTORIZARE**, pro cussu, a s’antìtzipu de càscia cun fundos comunales de sas summas chi serbint pro s’atuatzione de su programma subra naradu, in sos lìmites de € 20.500,00 de sos cales :

* € 20.000,00 de sa Fondazione di Sardegna;
* € 7.000,00 de s’Unione de sos comunes de su Biddanoa;
* € 3.500,00 Fundos comunales;

**DE DARE ATU**, in fines, chi su Responsàbile de su Servìtziu Sòtziu Culturale de su Comune de Monteleone, pro s’atuatzione de sas atividade programmadas, cun determinatziones pròpias at a providire a s’impignu formale de ispesa a favore de su benefitziàriu, cun imputatzione in sos capìtulos ispetzìficos de su Bilàntziu comunale;

Cun votatzione favorèvole separada e de acordu de sos presentes,

**DELÌBERAT, IN PRUS**

De declarare su provedimentu presente esecutàbile a manera immediata, in cunforma a s’art. 134 comma 4 de su d.lgs. n. 267/2000 e mm.ii.ii.

IN ÒRDINE A SA REGULARIDADE TÈCNICA si esprimit parre Favorèvole

Su Responsàbile De Servìtziu

F.du Antonello Masala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SU PRESIDENTE SU SEGRETÀRIU COMUNALE

F.du Antonello Masala F.du Giovanni Fois

Tzertìfico chi còpia cunforme de su verbale presente benit publicada dae su 06/08/2020 pro 15 dies a fila in su situ istitutzionale de custu Comune cun progressivu de publicatzione n. **264,** atzessìbile a su pùblicu (Art. 124 de su T.U.E.EL. e art. 32, comma 1, de sa lege 18 de làmpadas de su 2009, n. 69).

SU

F.du

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sa deliberatzione presente est divènnida esecutiva:

□Pro declaratzione de esecutabilidade immediata (Art. 134, comma 4, de su T.U.E.L.).

X Pro decursu de sas deghe dies dae sa publicatzione (Art. 134, comma 3, de su T.U.E.L.).

Monteleone, Su Responsàbile de sa Publicatzione

F.du

Tradutzione de s’operadora de s’isportellu linguìsticu de Monteleone

Maria Leonarda Correddu